**KLAIPĖDOS MIESTO SAVIVALDYBĖS TARYBA**

**SVEIKATOS IR SOCIALINIŲ REIKALŲ KOMITETAS**

**POSĖDŽIO PROTOKOLAS**

2021-01-11 Nr. TAR-1

Posėdžio data 2021-01-05. Pradžia 13.00 val. (nuotoliniu būdu)

Posėdžio pirmininkas – Kazys Bagdonas.

Posėdžio sekretorė – Lietutė Demidova.

Posėdyje dalyvauja komiteto nariai: Artūras Razbadauskas, Jurijus Šeršniovas, Arvydas Cesiulis, Alina Velykienė, Vaida Raugelė, Antanas Kontautas.

Savivaldybės administracijos darbuotoja Strateginio planavimo skyriaus vedėja I. Butenienė.

Dėl darbotvarkės:

K. Bagdonas siūlo įtraukti į darbotvarkę rašto „Dėl atstovo į Socialinių projektų vertinimo komisiją“ svarstymą.

A. Cesiulis pritaria, kad klausimą įtraukti į darbotvarkę.

A. Velykienė taip siūlo įtraukti klausimą.

DARBOTVARKĖ:

1. Klaipėdos miesto savivaldybės 2021–2023 m. strateginio veiklos plano programų projektų pateikimas. Pranešėja I. Butenienė.

2. Raštas „Dėl atstovo į Socialinių projektų vertinimo komisiją“. Pranešėjas K. Bagdonas.

Pritarta už – 7.

1. SVARSTYTA. Klaipėdos miesto savivaldybės 2021–2023 m. strateginio veiklos plano programų projektų pateikimas.

Pranešėja – I. Butenienė. Sako, kad vadovaujantis Klaipėdos miesto savivaldybės tarybos 2020 m. liepos 30 d. sprendimu Nr. T2-189 patvirtinto Klaipėdos miesto savivaldybės strateginio planavimo tvarkos aprašo 27 punktu, Strateginio veiklos plano (toliau – SVP) programos teikiamos svarstyti Savivaldybės tarybos komitetams pagal kuruojamas sritis*.*

A. Velykienė prašo pristatyti trumpai visą SVP programą.

I. Butenienė pristato bendrą situaciją apie SVP programas (pajamas, darbo užmokesčio fondo papildomas išlaidas, prioritetus, tęstinius darbus, finansavimo šaltinius) informuoja apie komiteto kuruojamas sritis, atsako į komiteto narių klausimus.

A. Razbadauskas teigia, kad Sveikatos biurui mažėja lėšų.

A. Velykienė atkreipia dėmesį, kad sveikatos priežiūrai nenumatoma daugiau lėšų (nei Klaipėdos miesto universitetinei ligoninei, nei Klaipėdos kūdikių namams).

A. Velykienė primena, kad Savivaldybė, skatindama gyventojus renovuoti namus, žadėjo, prie renovuotų namų sutvarkyti kiemus ir apšvietimas. Teigia, kad SVP 7 programos priemonės „Daugiabučių namų kiemų infrastruktūros gerinimo priemonių plano įgyvendinimas“ įsipareigojimas nevykdomas. Prašo pateikti informaciją, kokia dalis iš programoje suplanuotų sutvarkyti kiemų yra prie renovuotų daugiabučių.

NUTARTA:

1. Informacija išklausyta.

2. Pavesti Savivaldybės administracijos direktoriui pateikti informaciją ar laikomasi principo

Pirmiausia sutvarkyti kiemus prie renovuotų daugiabučių. Pateikti informaciją, kokia dalis iš programoje suplanuotų sutvarkyti kiemų yra prie renovuotų daugiabučių namų.

2. SVARSTYTA. Raštas „Dėl atstovo į Socialinių projektų vertinimo komisiją“.

Pranešėjas – K. Bagdonas. Siūlo į Socialinių projektų vertinimo komisiją deleguoti komiteto narį Antaną Kontautą.

1. Kontautas siūlymui neprieštarauja.

NUTARTA. Deleguoti į Socialinių projektų vertinimo komisiją Antaną Kontautą (bendru sutarimu už-3 (K. Bagdonas, J. Šeršniovas, A. Velykienė).

Posėdis baigėsi 14.30 val.

Posėdžio pirmininkas Kazys Bagdonas

Posėdžio sekretorė Lietutė Demidova